Source: https://ilmajoki.fi/ajankohtaista/tiedote-kunnanvaltuuston-paatoksista-25-5-2020/
Timestamp: 2020-07-13 14:17:16+00:00

Document:
Tiedote kunnanvaltuuston päätöksistä 25.5.2020 - Ilmajoki
EtusivuAjankohtaistaTiedote kunnanvaltuuston päätöksistä 25.5.2020
Tiedote kunnanvaltuuston päätöksistä 25.5.2020
Tiedote Ilmajoen kunnanvaltuuston kokouksen 25.5.2020 päätöksistä (Pöytäkirjan julkaisupäivä 28.5.2020)
Kokoustiedotteessa todetaan tehdyt päätökset kunnanvaltuuston kokouksessa. Lopullinen ja käsittelyvaiheittainen pöytäkirja julkaistaan kunnan verkkosivulla kokousta seuraavana torstaina. Kokouksen esityslista on luettavissa täältä.
Ao. kohdasta löytyy myös pöytäkirja julkaisupäivästä alkaen.
§ 17 Koulu- ja päivähoitorakennusten suunnittelun ja kuntotutkimuksen tilanne
Asiantuntijoina olivat JIK Ky:n terveysvalvonnan johtaja Virpi Ala-Risku sekä kunnan tekninen johtaja Paavo Perälä sekä koulujen oppilasennusteasioissa sivistysjohtaja Janne Hakala.
Asian käsittely jatkuu valtuustossa 22.6.2020.
Niihin kohteisiin, missä on todettu ilmanlaatuhaittoja on tehty kuntotutkimukset ja korjausarviot 5-10 vuoden käyttöasteella sekä yli 25 vuoden käyttöasteella. Kohteita ovat mm. Tuomikylän koulu, Palonkylän koulun B-rakennus (rakennusvuosi 1956, peruskorjaus v. 2008), Västilän koulu (rak. v. 1957), Koskenkorvan koulun puurakennus (rak. v. 1913), Ilomäen koulun (rak. v. 1951), , Peuralan esikoulu (rak. v. 1979), toimii tällä hetkellä väistötiloissa Jaakko Ilkan koulun ja uimahallin läheisyydessä, Vanamon päiväkoti (rak. v. 1984, rakennettu liiketilaksi alun perin), Ala-Kuhnalan päiväkoti (rak. v. 1911, peruskorj. 1996) sekä Nopankylän koulun päärakennus (rak. v. 1899), kohteen osalta kuntotutkimukseen johti paikanpäällä todetut rakenteelliset vauriot.
Taulukko kuntotutkituista kohteista ja kustannusarviot 25.5.2020
§ 18 Henkilöstötilinpäätös 2019
Asiantuntija henkilöstöjohtaja Sanna-Maija Kormano.
Henkilöstötilinpäätös saatettiin tiedoksi valtuustolle.
Valtuutettu Reetta Kananojan ponsiesitys hyväksyttiin yksimielisesti siitä, että Ilmajoen kunta laatii henkilöstön koulutussuunnitelman, millä tähdätään vähintään 3 koulutuspäivän suositukseen henkilöä kohden.
§ 19 Talouden kehitys tammi- maaliskuu 2020
Asiantuntijana hallinto- ja talousjohtaja Marko Lähde.
Vuoden ensimmäinen neljännes toteutui mallikkaasti, loppuvuosi onkin sitten erittäin vaikea ennustaa vallitsevan tilanteen vuoksi.
Valtuutettu Hannu Akkasen ponsiesitys sai yksimielisen kannatuksen siitä, että kesäkuun valtuustoon kutsutaan JIK Ky:n johtaja ja talousjohtaja esittelemään talouslukuja.
§ 20 Sosiaaliohjaajan viran perustaminen
§ 21 Omavelkainen takaus Ilmajoen Palvelutalosäätiön lainaan
Ilmajoen palvelutalosäätiö pyytää kunnan takausta 100 000 euron lainaan. Laina kohdistuu jäähdytyslaitteiden lisäämiseen vanhusten palvelutalo Niittykotiin ja kehitysvammaisten palvelutalo Onnenkotiin.
Hyväksyttiin 100.000 €:n lainatakaus.
§§ 22 Tilan 145-421-9-876 hintapäätös
Hyväksyttiin tilan 145-421-9-876 Kajava myyntihinnaksi 38 400 €.
Valtuutettu Juho Hannukselan ponsiesitys sai valtuuston yksimielisen kannatuksen Rengonharjun alueen yritystonttien markkinoinnin tehostamisesta.
§ 23 Valtuustoaloite / Uskonnonharjoitus varhaiskasvatuksessa
Valtuusto hyväksyi muutetun päätösehdotuksen siten, että valtuusto määrää varhaiskasvatusjohtajan ja kasvatus- ja opetuslautakunnan valmistelemaan ohjeen katsomuskasvatuksen ja uskonnollisten toimituksien käytännöistä opetushallituksen ohjeiden ja lausunnon sekä aloitteessa esitettyjen suuntaviivojen mukaan.
Valtuusto kannatti esitystä yksimielisesti.
§ 24 Valtuustoaloite / Aurinkovoimaloiden hankinta kunnan kiinteistöille
Kunnanhallitus päätti esittää kunnanvaltuustolle, että valtuusto velvoittaa selvittämään uusissa rakennushankkeissa aurinkopaneeleiden käyttömahdollisuuden yhtenä kohteen energian lähteistä. Lisäksi valtuusto velvoittaa teknisen osaston aloittamaan selvityksen aurinkopaneelien hankkimiseksi niille kunnan kiinteistöille, joihin on hiljattain uusittu vesikatto tai joiden vesikatto on uudehko. Lähtökohtana selvitykselle pidetään, että hankkeesta ei tule investointikustannuksia vaan ne kustannetaan paneelien tuotolla
https://ilmajoki.fi/ajankohtaista/tiedote-kunnanvaltuuston-paatoksista-25-5-2020/

References: § 17

§ 18

§ 19

§ 20

§ 21

§ 23

§ 24